CELEX: 32022R0556
Language: sl
Date: 2022-04-01 00:00:00
Title: Izvedbena uredba Komisije (EU) 2022/556 z dne 1. aprila 2022 o uvrstitvi določenega blaga v kombinirano nomenklaturo

7.4.2022   
               
               
                  SL
               
               
                  Uradni list Evropske unije
               
               
                  L 108/13
               
            
         IZVEDBENA UREDBA KOMISIJE (EU) 2022/556
         z dne 1. aprila 2022
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. aprila 2022
            
               
                  Za Komisijo
               
               
                  v imenu predsednice
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Komplet, opisan kot „kompozitni sistem za popravilo zob“, pakiran v obliki za prodajo na drobno v kartonski škatli, v kateri se nahajajo vsi elementi skupaj z navodilom za uporabo.
                        Komplet je sestavljen iz:
                     
                     
                        3006 40 00 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 4(f) k poglavju 30 in besedilo oznak KN 3006  in 3006 40 00 .
                        Uvrstitev pod tarifno številko 9021  je izključena, saj izdelek ni vnaprej izdelan (npr. krona) in po videzu podoben kateremu koli okvarjenemu delu telesa (glej tudi pojasnjevalno opombo harmoniziranega sistema k tarifni številki 9021 , oddelek III, prvi odstavek, in del B, točka 4 in prvi stavek drugega pododstavka).
                        Kompozitni materiali, s katerimi so napolnjene brizge, so sestavni deli, ki dajejo kompletu bistven značaj. Uporabljajo se lahko v zobozdravstvu kot zobna polnila, ki so zajeta pod tarifno številko 3006  (opomba 4(f) k poglavju 30; glej tudi zgoraj navedeno pojasnjevalno opombo harmoniziranega sistema k tarifni številki 9021 , oddelek III, del B, drugi pododstavek, prvi stavek).
                        Uvrstitev pod tarifno številko 3824  in pod tarifno številko 3906  je izključena, saj je izdelek natančneje zajet v besedilu opombe 4(f) k poglavju 30 kot zobno polnilo.
                        Izdelek je zato treba uvrstiti pod oznako KN 3006 40 00  kot druga zobarska polnila.
                     
                  
                        
                                    —
                                 
                                 
                                    opaker paste
                                 
                              
                     
                        (2 × 2 ml);
                     
                  
                        
                                    —
                                 
                                 
                                    prozorne paste za zobovino, vrat in krono zoba;
                                 
                              
                     
                        (4 × 4 g);
                     
                  
                        
                                    —
                                 
                                 
                                    premaza za sprijemanje s kovino-„metal photo primer“
                                 
                              
                     
                        (1 × 7ml);
                     
                  
                        
                                    —
                                 
                                 
                                    čopiča (1 ročaj + 10 konic);
                                 
                              
                                    —
                                 
                                 
                                    posodic za enkratno uporabo;
                                 
                              
                                    —
                                 
                                 
                                    papirnatih ploščic za mešanje;
                                 
                              
                                    —
                                 
                                 
                                    pokrova za zaščito pred svetlobo.
                                 
                              
                  
                        Paste, ki so kompozitni materiali, so izdelane na osnovi metakrilatov in anorganskega polnila ter pakirane v brizgah, pripravljenih za uporabo.
                        Premaz za sprijemanje s kovino je lepilna tekočina, ki veže kovine in kompozitne materiale.
                        Sestavni deli kompleta se v zobozdravstvu uporabljajo skupaj pri izdelavi kron (začasnih in trajnih), mostičkov, „inlejev“, „onlejev“, zobnih lusk in zobnih prevlek pa tudi pri popravilu obnove zoba in kot zobno polnilo.